У “Люлечку” трапляюць па-рознаму. Але часцей за ўсё ўжо сталыя выканаўцы прыводзяць сваіх знаёмых, а тыя і застаюцца. Тут кожны кожнаму сябра, разам дзеляць і радасць, і гора. Добразычлівая атмасфера, шчырыя адносіны ў калектыве, усеагульная дапамога — калі ўжо трапіў сюды, то пакідаць не хочацца. Ёсць і свае старажылы: Святлана Якавіцкая, Наталля Данілава, Iрына Чаропка. А самая маладая ўдзельніца — 18-гадовая скрыпачка Вераніка Парфёнава.